Id-Deċiżjoni tal-Kummissjoni
tas-27 ta' Frar 2003
li tistabilixxi l-istandards tal-kodifikazzjoni tal-komponenti u l-materjali tal-vetturi skond id-Direttiva 2000/53/KE tal-Parlament Ewropew u tal-Kunsill fuq vetturi li m’ għadhomx jintużaw
(innotifikata fid-dokument bin-numru C(2003) 620)
(Test b'rilevanza għaż-ŻEE)
(2003/138/KE)
IL-KUMMISJONI TAL-KOMUNITAJIET EWRPOPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2000/53/KE tal-Parlament Ewropew u tal-Kunsill tat-18 ta' Settembru 2000 fuq vetturi li m’ għadhomx jintużaw [1], u b'mod partikolari l-Artikolu 8(2) tagħha,
Billi:
(1) Skond id-Direttiva 2000/53/KE, il-Kummissjoni trid tistabbilixxi l-i standards għall-kodifika tal-komponenti u l-materjali, li jridu jiġu wżati mill-produtturi u mill-fabbrikanti tal-materjali u tat-tagħmir, sabiex tiġi ffaċilitata l-modifika ta' dawn il-komponenti u l-materjali li jixirqilhom l-użu mill-ġdid u l-irkupru.
(2) Ikun approprjat li jiġu stabbiliti iktar standards għall-kodifika fuq il-bażi ta' l-esperjenza prattika miksuba fir-riċiklaġġ u l-irkupru ta' vetturi li m’ għadhomx jintużaw.
(3) Il-miżuri pprovduti f'din id-Deċiżjoni huma skond l-opinjoni tal-Kumitat riferit fl-Artikolu 11 tad-Direttiva 2000/53/KE,
ADOTTAT DIN ID-DEĊIŻJONI:
L-Artikolu 1
Mingħajr preġudizzju għall-Artikolu 3(3) tad-Direttiva 2000/53/KE, l-Istati Membri għandhom jieħdu l-miżuri meħtieġa sabiex jiżguraw illi l-produtturi, jaħdmu flimkien mal-fabbrikanti tal-materjali u t-tagħmir, jużaw in-nomenklatura ta' l-i standards ta' l-OSI għall-kodifika tal-komponenti u l-mterjali riferiti fl-Anness ma’ din id-Deċiżjoni għalbiex jiġu ttikkettjati u identifikati l-komponenti u l-materjali tal-vetturi.
L-Artikolu 2
Sentejn wara d-dħul fis-seħħ ta' din id-deċiżjoni, fuq il-bażi ta' l-esperjenza miksuba fir-riċiklaġġ u l-irkupru tal-vetturi li m’ għadhomx jintużaw, għandha tiġi rriveduta d-Deċiżjoni preżenti sabiex jiġu stabbiliti, jekk meħtieġ, l-i standards għall-kodifika tal-komponenti u tal-materjali għal materjali oħra.
L-Artikolu 3
Din id-Deċiżjoni għandha tibda tapplika mill-1 ta' Lulju 2003.
L-Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fis-27 ta' Frar 2003.